Aarhus, den 15. august 2017

**Brug for en ekstra hånd inden for**

**administration – salg – service - reception?**

Har I travlt og har opgaver liggende, der bare altid bliver nedprioriteret, men arbejdsbyrde eller budget ikke er til en ny fuldtidsansat?

Jeg søger fleksjob og kan tilbyde min assistance i op til 20 timer om ugen. I kan fastsætte lige præcis det antal timer, der passer for jeres virksomhed og aflønner kun de timer, helt på samme vilkår som ordinære ansatte.

Jeg har mere end 30 års erfaring med bl.a.:

* Telefonekspedition
* Skrankeekspedition
* Salg og service
* Ordremodtagelse og –registrering
* Fakturering
* Bogføring
* Korrespondance
* Mødeservicering
* Tastearbejde

Gennemgående for tidligere ansættelser har været stor kontaktflade til kunder og eksterne samarbejdspartnere (både personligt, skriftligt og telefonisk), ligesom jeg også har haft bredt samarbejde med kollegaer og overordnede på tværs af afdelinger.

**Hvad kan jeg tilbyde jer?**

En glad, empatisk og udadvendt medarbejder, der møder mennesker med åbenhed og positivitet. En engageret medarbejder, der brænder for at yde den bedste service. En god kollega, der ikke står bagerst i køen til at yde hjælp eller påtage sig en opgave. En alsidig og fleksibel kollega, med gode IT kundskaber.

Jeg er mødestabil og loyal. Jeg har gode kommunikations- og samarbejdsevner uanset forskelligheder. Jeg kan arbejde selvstændigt og tager gerne initiativ til nye tiltag.

Med venlig hilsen

Sanne Rasmussen